Document ID: /roh_data/filtered/fineweb-2-filterrobots_roh.jsonl.gz/52458

Ins haja surtut nudà numerusas novas gruppas da giasts da la China, la Corea e l'America dal sid. Plinavant sajan dapli turists individuals vegnids sin il Rigi, uschia las pendicularas. E perquai che l’aura saja en media stada fitg buna, hajan ins era nudà dapli giasts svizzers sin il Rigi.
Prognosas optimisticas per rest da l'onn
La cumpart dals visitaders da l’exteriur munta a radund 20%. Ina finamira da las pendicularas èsi d’auzar questa quota sin 30%.
Er per l’onn current quintan las pendicularas dal Rigi cun in bun resultat. L’onn n’haja bain betg cumenzà a moda surprendenta, quai pervi che las cundiziuns da l’aura e da naiv na sajan betg stadas bunas. Ed ils giasts internaziunals hajan reagì cun retegnientscha sin l’economia labila e sin il privel da terrorissem.
RR novitads 10:00